Hyvät katsojat! Tervetuloa mukaan -
Evoluutio, luominen ja tiede -kirjaa käsittelevään sarjaan!
Tämä kirja on monipuolinen tietopaketti -
koko evoluutio vs. luominen -kiistan laajasta kentästä.
Siitä opit, mikä selvä ero on tieteellä ja "tieteellä" -
eli kokeellisella luonnontieteellä -
ja evoluutioteoriaksi kutsutulla tutkimusalalla, -
jonka väitetään olevan tiedettä. Todellisuudessa kyse on -
pelkästä yrityksestä selittää elämä ja sen historia -
muinaisjäänteiden eli fossiilien tulkinnalla -
ja tämän päivän havainnoista tehdyillä olettamuksilla.
Darwinin Lajien synty -kirjassahan oletetaan yli 600 kertaa, -
mutta varsinaista kovaa koeputkitiedettä siellä ei ole.
Tehdään vain olettamuksia muinaisuuden tapahtumista.
Tästä kirjasta opit kemian ja informatiikan perusperiaatteita.
Ymmärrät myös, miksi luonnolliset ohjaamattomat tapahtumat -
eivät voi synnyttää itseään kopioivia ohjelmia, -
informaatiota, DNA:ta, proteiineja tai monimutkaisia entsyymejä -
ynnä solukoneita, kuten ATPaasia.
Kirja paljastaa totuuden siitä, mitä tarkoittaa -
evoluutioteoreetikkojen väite -
silmiemme edessä tapahtuvasta evoluutiosta.
Se osoittaa myös, että emme polveudu eläimistä -
ja että ns. kätevä ihminen oli pieni mies, -
jota ei lopulta ollut olemassakaan muualla kuin mielikuvituksessa.
Vaikka ihmisillä ja eläimillä on monia yhteisiä rakennepiirteitä, -
merkittäviä eroja kuitenkin on niin paljon, -
että vallitsevaa teoriaa joudutaan jatkuvasti pönkittämään -
vetoamalla vaikkapa väitteisiin selkärankaisten alkioiden -
ja niiden eturaajojen samankaltaisuuksista, -
surkastuneista elimistä, huonosta suunnittelusta jne.
Tämän kirjan luettuasi osaat itse perustella, -
miten evoluutioteoria ja havainnot ovat ristiriidassa, -
sillä elämä todellisuudessa rappeutuu -
eli kehittyy alaspäin eikä ylöspäin.
Sinulle selviää, kumpi on lopulta oikeassa: teoria vai havainnot.
Kirjan syventävissä osioissa on lisäevästä tiedonjanoisemmille.
Koululaisille ja opiskelijoille varsinkin -
tämä kirja on hyvä varustus oppilaitosten ja median kautta -
leviävää kristinuskolle tuhoisaa uusdarvinismia vastaan.
Uusdarvinismi nimittäin on portti, joka avaa oven ateismiin.
Tässä kirjassa käsitellään kirjaimellisesti -
iankaikkisesti elintärkeää asiaa: -
Miksi on olemassa 'jotakin' eikä vain 'ei mitään'?
Miksi ei ole vain elotonta materiaa? Miksi on myös elämää?
Miten kaikki syntyi, ja miksi me kuolemme?
Emme suinkaan ole ensimmäisiä, jotka kysyvät näitä kysymyksiä.
Suuret tiedemiehet ja filosofit ovat pohtineet näitä vuosisatoja -
ja pohtivat edelleen, koska vastauksia ei ole.
Tämä kirja on monipuolinen tietopaketti -
evoluutio vs. luominen -kiistan laajasta kentästä.
Siitä selviää, mikä ero on tieteellä ja "tieteellä" -
eli käytännön kokeisiin perustuvilla luonnontieteen tutkimustuloksilla -
ja evoluutioteoriaksi kutsutulla tarinalla.
Tarinan avulla yritetään selittää luomakunnan synty -
sattuman ja luonnonvalinnan tuloksena -
eli kuinka se olisi kirjaimellisesti nyhjäisty tyhjästä.
Evoluutiotarinaa perustellaan mm. fossiileilla, -
mustilla koivumittareilla ja mustilla sammakoilla -
sekä alkuräjähdyksellä, jotka ovat kuitenkin vain pelkkiä olettamuksia.
Ne eivät ole kokeellisen tieteen tutkimustuloksia.
Tästä kirjasta selviää, kuinka fysiikan ja kemian lait -
todellisuudessa estävät elämän itsestään väitetyn synnyn.
Lukijalle selviää myös, että elämä on suunniteltu, -
koska se on täynnä järjestystä ja informaatiota.
On tärkeää ymmärtää, että informaatio tulee aina -
aineen ulkopuolelta.
Nykyinen tieteellinen tutkimus onkin -
todellisuudessa tappanut darvinismin, -
sillä alussa oli informaatio.
Alussa ei ollut Darwinin pientä lämmintä lätäkköä, -
vaan silloin oli nimittäin Sana eli 'logos'.
Mitä logos tarkoittaa?
Filosofiassa kreikan kielen sana logos - alussa oli logos.
Sitä on käytetty eri aikoina useissa erilaisissa merkityksissä.
Herakleitos Efesolainen 535-475 eKr. -
käytti kreikan sanaa logos kuvaamaan -
kaikkeuden perimmäistä alkusyytä.
Sokrateen, Platonin ja Aristoteleen aikana -
kreikan sanaa logos käytettiin kuvaamaan inhimillistä järjenkäyttöä.
Platonin mukaan todellisuus voidaan ymmärtää järjen avulla.
Darvinismissa sen sijaan järki heitettiin romukoppaan, -
ja akateemiset sadut tulivat tilalle, -
koska Jumalasta haluttiin päästä eroon.
Uusdarvinismi onkin täyttä taikauskoa.
Se osoittautuu pelkäksi mielikuvitustarinaksi -
tarkemmassa tieteellisessä tarkastelussa.
Meille väitetään, että alussa oli joku singulariteetti (hieno sana -
keksitty hämäämään sitä, että asiasta ei ymmärretä mitään.)
Tämän alkuräjähdysteorian mukaan -
kaikkeus syntyi äärimmäisen tiheästä ja kuumasta tilasta.
Ihmiset kehittyivät siitä purkautuneesta vetykaasusta.
Tämä on siis tarina.
Alussa ei siis ollut logosta, vaan vetykaasua.
Voit tietenkin itse valita, mihin uskot.
Taikuri vetää jäniksen hatusta, -
mutta yliopiston akateemisesti koulutetut -
nyhjäisevät maailman tyhjästä.
Evoluutiota perustellaan lajeissa tapahtuvilla muutoksilla, -
mutta nykyään tiedetään, että kyseessä on -
lajeihin jo ennalta sisäänrakennettu toiminto.
Muutoksen mahdollisuus on siis tehdasasennettu.
Siellä on geeni eli alleelipaketti, eräänlainen selviytymispakkaus, -
joka on sinne asennettu. Se mahdollistaa elämän jatkumisen -
luonnonolojen muuttuessa. Kyse on myös ns. epigenetiikasta, -
joka mahdollistaa sopeutumisen ilman, että perimän DNA-koodin, -
ns. kirjaimet tai emäkset ja niiden järjestys muuttuvat.
Sitä voisi verrata tekstin kursivointiin.
Kirjainten ja emästen ATGC- järjestyksen sattumamuutos olisikin -
erittäin vaarallista, koska se tärvelee alkuperäistä, -
virheettömäksi luotua tietokonetta eli monikerroksista tiedostoa.
Jos uusdarvinistinen evoluutio olisi totta, -
niin se vaatisi sen sijaan täysin uutta DNA-koodia.
Järjellistä koodia ei kuitenkaan synny -
sattumamutaatioiden ja -valinnan avulla.
Tämä on aivan ilmiselvä asia, jonka jokainen voi helposti ymmärtää.
Myös uusdarvinistien väitteet surkastuneista elimistä -
tai evoluution vuosimiljoonien jälkeen jättämästä -
perimän roska-DNA:sta (muka 98 % perimästä) -
osoitetaan kirjassa virheelliseksi, -
kuten myös alkion kehityksen väitetyt yhtäläisyydet.
Roska-DNA:tahan pidettiin evoluution -
vuosimiljoonien parhaana todisteena vielä 10 v sitten.
Prof. Matti Leisola kertoi luennoidessaan Sveitsissä, -
että kuulijat sanoivat evoluution olevan totta, -
koska 98 % perimästä on evoluution varrelta jäänyttä roskaa.
Se on osoitettu täysin vääräksi. Ei DNA:ssa, perimässä ole roskaa -
paitsi ne yli miljoona virhettä, joita sinne on kertynyt siksi, -
että syntiinlankeemuksen jälkeen alkoi rappeutuminen.
Se on kuitenkin eri asia.
Tämän kirjan luettuasi osaat perustella -
evoluutioteorian ja todellisten luontohavaintojen ristiriitaisuuden.
Elämä ei näet kehity luonnossa paremmaksi, vaan rappeutuu.
Moderni luonnontiede kumoaa siis uusdarvinismin.
Tämä voi yllättää sinut, mutta se on juuri näin.
Tämä metodologinen naturalismi eli ateistien väite, -
jonka mukaan kemian ja fysiikan lait selittäisivät kaiken, -
on todellisuudessa myrkkyä uusdarvinismille.
Evoluutio siis nykyään kumotaan elegantisti -
ateistien omilla aseilla - ja mikäs sen mukavampaa.
Sudesta lajiutuu luonnossa -
luomisessa valmiiksi ohjelmoidusti -
kuvan mukainen eläingalleria.
Samoin kanalinnut alkukanasta ja -kukosta -
jalostetaan tai niistä lajiutuu luonnossa kanalintujen galleria.
Se on kovin moninainen. Näet näistä kuvista, -
että valtavan suuri muuntelupaketti on sinne -
luomisessa ohjelmoitu eli tehdasasennettu.
Nämä muutokset tapahtuvat niin nopeasti, -
että niitä on täysin mahdoton selittää -
sattumavaraisten mutaatioiden ja miljoonien vuosien tuotoksena.
Tämän ymmärtää jo alakoululainenkin helposti, jos se vain kerrotaan.
Se, että elämää ylipäätään on olemassa, on kiehtovaa.
Elämää ei ole voitu vieläkään määritellä tyydyttävästi.
Tiedämme, milloin elämää on ja milloin se on kadonnut, -
mutta elämän/tietoisuuden olemassaolo ylittävät -
älykkäimpienkin ihmisten ymmärryksen.
Tästä jännittävästä asiasta jatkan seuraavassa jaksossa.
Näiden jaksojen tarkoitus on, että alat ajatella itse, -
tutustut tuoreeseen todistusaineistoon ja huomaat, -
että yli 100 vuotta vanha uus- darvinismiteoria jo joutaa museoon.
Kiitos, kun olit mukana!
Tekstitys: Tuula-Riitta Virrankare